संविधान दिवसमा तनहुँका कारागारका ११ कैदी रिहा
संविधान दिवसको अवसरमा तनहुँ कारागारमा विभिन्न मुद्दामा अदालतबाट दोषी ठहर भई सजाय काटिरहेका ११ जनाको कैद मिनाहा भएको छ ।
अमरराज नहर्कीतनहुँ, असोज ३ गते । संविधान दिवसको अवसरमा तनहुँ कारागारमा विभिन्न मुद्दामा अदालतबाट दोषी ठहर भई सजाय काटिरहेका ११ जनाको कैद मिनाहा भएको छ ।राष्ट्रपतिबाट कैद मिनाहा भए बमोजिम बुधबार कैदमुक्त गरिएको कारागारका निमित्त जेलर नारायणप्रसाद अधिकारीले जानकारी दिनुभयो । संविधानको धारा २ सय ७६ मा राष्ट्रपतिले स्थानीय प्रशासनको सिफारिसको आधारमा कैद माफी मिनाहा दिन सक्ने व्यवस्था छ ।जिल्ला प्रशासनको सिफारिसमा राम्रो आचरण भएका ०७५ भदौयतालाई  ४० प्रतिशत कैद भुक्तान गरिसकेकालाई छुट पाउने प्रावधान अनुसार उनीहरू छुटेको जेलर अधिकारीले जानकारी दिनुभयो ।अधिकारीका अनुसार ५० देखि ६० प्रतिशत कैद भुक्तान गरेका नौ जना र ४० प्रतिशत भुक्तान गरेका दुई जना गरी ११ जना बुधबार छुटेका छन् । मिनाहा हुनेमा सबैजना पुरुष रहेको कारागारले जनाएको छ । कैदीहरूलाई बाँकी सजाय राष्ट्रपतिले मिनाहा गरिदिने परम्परा अनुसार उनीहरू कैदमुक्त भएका हुन् । गृह मन्त्रालय र कारागार विभागको पत्रानुसार सजाय मिनाहा पाएका कैदीहरूलाई संविधान दिवसको दिन बुधबार बिहान १० बजे नै बिदाइ गरेर आफन्तलाई जिम्मा लगाएर घर पठाइएको कारागारले जनाएको छ ।